கேள்வி: பட்டாணி நகரம் - பொது குறித்து விரிவாக சொல்லுங்கள்.
பதில்: இந்த நகரத்திற்குத் தெற்கில் சங்கலகிரி மலைத்தொடர் ''(Sankalakhiri Mountain Range)'' உள்ளது. அந்த மலைத் தொடரில் புடோ-சு-நிகை பாடி தேசிய பூங்கா ''(Budo-Su-ngai Padi National Park),'' மற்றும் யாலா; நாரதிவாட் மாநிலங்களின் எல்லைகள் உள்ளன. இங்குள்ள மக்கள் பேசும் உள்ளூர்ப் பேச்சுவழக்கு மொழி பட்டாணி மலாய் மொழியாகும் ''(Patani Malay)''. பாங்காக் மாநகத்திற்கு தெற்கே 1,056 கி.மீ. தொலைவில் பட்டாணி நகரம் அமைந்துள்ளது. இந்த நகரம் பட்டாணி ஆறு முகத்துவாரத்தில் நிலை கொண்டு உள்ளது. இந்த ஆற்றின் வழித்தடங்கள் 16-ஆம் நூற்றாண்டில் மாறி இருக்கலாம் என்றும்; தற்போதைய பட்டாணி நகரத்தில், அந்த ஆற்றின் தடப் போக்கு மாறிக் கடலில் கலந்து இருக்கலாம் என்றும் அறியப் படுகிறது.
கேள்வி: பட்டாணி நகரம் - சொற்பிறப்பியல் என்பது என்ன?
பதில்: பட்டாணி என்பது மலாய்ப் பெயரான பட்டானி (ஆங்கிலம்: ''Pattani;'' ஜாவி: ڤتاني) என்பதன் தாய்லாந்து மொழி தழுவலாகும். பட்டாணி மலாய் ''(Patani Malay)'' மொழி வழக்கில் "இந்தக் கடற்கரை" ''(This Beach)'' என்று பொருள்படும். புராணக் கதைகளின் படி, முன்பு காலத்தில் பட்டாணி இராச்சியம் தலைவராகவும்; அரசராகவும் பயா துனக்பா ''(Phaya Tunakpa)'' என்பவர் இருந்துள்ளார். இவர் கோத்தா மாளிகா ''(Kota Malikha)'' எனும் இடத்தில் இருந்து பட்டாணி கிராமப் பகுதிக்கு வந்தவர்.